CELEX: 62017TN0012
Language: fi
Date: 2017-01-11 00:00:00
Title: Asia T-12/17: Kanne 11.1.2017 – Mellifera v. komissio

27.2.2017   
            
            
               FI
            
            
               Euroopan unionin virallinen lehti
            
            
               C 63/40
            
         Kanne 11.1.2017 – Mellifera v. komissio
   (Asia T-12/17)
   (2017/C 063/52)
   Oikeudenkäyntikieli: saksa
   
      Asianosaiset
   
   
      Kantaja: Mellifera eV, Vereinigung für wesensgemäße Bienenhaltung (Rosenfeld, Saksa) (edustaja: asianajaja A. Willand)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 8.11.2016 tekemän päätöksen Ares(2016)6306335, joka on annettu kantajalle tiedoksi 11.11.2016
            
         
               —
            
            
               määräämään komission ratkaisemaan uudelleen asiakysymyksen osalta kantajan vaatimuksen siitä, että tehoaineen glyfosaatti hyväksynnän voimassaoloajan pidentämistä koskevaa komission täytäntöönpanoasetusta (EU) 2016/1056 tarkastellaan sisäisesti uudelleen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu asetuksen (EY) N:o 1367/2006 (1) 10 artiklan 1 kohdan, luettuna yhdessä mainitun asetuksen ja Århusin yleissopimuksen (2) 2 artiklan 1 kohdan g alakohdan kanssa, rikkomiseen
               Ensimmäisellä kanneperusteella kantaja tuo esiin, että tehoaineen glyfosaatti hyväksynnän voimassaoloajan pidentäminen on asetuksen N:o 1367/2006 10 artiklan 1 kohdassa säädetyn menettelyn mukaisen uudelleentarkastelun kohteeksi soveltuva hallintotoimi.
            
         
               2)
            
            
               Toinen kanneperuste, joka perustuu asetuksen (EY) N:o 1107/2009 (3) 17 artiklan rikkomiseen
               Kantaja vetoaa siihen, ettei komissiolla ollut valtaa pidentää tehoaineen glyfosaatti hyväksynnän voimassaoloaikaa mainitun säännöksen perusteella, koska sitä ei voitu soveltaa kyseessä olleessa tapauksessa.
            
         
      (1)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL 2006, L 264, s. 13).
   
      (2)  Yhdistyneiden kansakuntien Euroopan talouskomission yleissopimus tiedon saatavuudesta, yleisön osallistumisesta päätöksentekoon sekä oikeuden saatavuudesta ympäristöasioissa.
   
      (3)  Kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.2009 annettu Euroopan parlamentin ja neuvoston asetus (EY) N:o 1107/2009 (EUVL 2009, L 309, s. 1).